Ing sangalam donya punika dados sagotra agêng, ing ngriku sawarnining titah sami beda kaindhakanipun. Ananging sadaya punika sami gandhèng dados satunggal karana jasmaninipun. Kakuwatan tuwin rumaosipun, ingkang anunggil wau, mênggah mangêrtosipun sagotra punika lêlajêripun ugi wontên panunggiling dhêdhasar ingkang anglimputi ing pundi-pundi, dene teyosopi amulangakên bilih manungsa punika dados sabagêyanipun gêsang ingkang nunggil. Botên kenging kamèrèkakên dhatêng ing sanès.